SET พลิกปิดบวก 5 จุด รับแรงซื้อกลับ “แบงก์-ลิสซิ่ง-ค้าปลีก” แนวโน้มสัปดาห์หน้าไปต่อ
SET พลิกปิดบวก 5 จุด รับแรงซื้อกลับหุ้น “แบงก์-ลิสซิ่ง-ค้าปลีก” หลังช่วงเช้าลงลึก และเงินเฟ้อไทยเดือนเม.ย.ออกมาดีกว่าคาด แนวโน้มสัปดาห์หน้าไปต่อ ให้แนวต้าน 1,550 จุด แนวรับ 1,520 จุด
SET พลิกปิดบวก 5 จุด รับแรงซื้อกลับหุ้น “แบงก์-ลิสซิ่ง-ค้าปลีก” หลังช่วงเช้าลงลึก และเงินเฟ้อไทยเดือนเม.ย.ออกมาดีกว่าคาด แนวโน้มสัปดาห์หน้าไปต่อ ให้แนวต้าน 1,550 จุด แนวรับ 1,520 จุด
3 พ.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ช่วงบ่ายพลิกฟื้นกลับมาเป็นบวกหลังรูดหนักกว่า 20 จุดในช่วงเช้า คาดว่าจะมาจากแรงซื้อกลับหลังราคาหุ้นส่วนใหญ่ลงไปค่อนข้างมากแล้ว ขณะที่วันนี้ตัวเลขเงินเฟ้อของไทยเดือนเม.ย. 66 ออกมาดีกว่าที่ตลาดคาดไว้เล็กน้อย เป็นสัญญาณชะลอตัวต่อเนื่องส่งผลบวกต่อตลาดหุ้นด้วย
อย่างไรก็ตาม ยังมีแรงกดดันจากปัจจัยลบจากปัจจัยภายนอก ทั้งความกังวลปัญหาธนาคารในสหรัฐ และการขยายเพดานหนี้สหรัฐ รวมถึงทิศทางของราคาน้ำมันจะปรับตัวลงต่ออีกหรือไม่ เพราะจะเป็นแรงกดดันต่อหุ้นพลังงานต่อเนื่อง ส่วนตลาดหุ้นเอเชียวันนี้ส่วนใหญ่ปรับตัวลดลง
สำหรับแนวโน้มตลาดหุ้นไทยในสัปดาห์หน้าต้องรอติดตามการประชุมธนาคารกลางสหรัฐ (เฟด) ในคืนนี้ว่าจะส่งสัญญาณยุติการขึ้นอัตราดอกเบี้ยหรือไม่ หรือถ้าคืนนี้ไม่มีการปรับขึ้นดอกเบี้ยจะส่งผลบวกต่อตลาดหุ้น เป็นแรงส่งต่อการปรับตัวขึ้นไปต่อได้ พร้อมให้แนวต้าน 1,550 จุด แนวรับ 1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,313.21 ล้านบาท ปิดที่ 30.50 บาท ลดลง 0.50 บาท
PTTEP มูลค่าการซื้อขาย 2,129.22 ล้านบาท ปิดที่ 145.50 บาท ลดลง 3.00 บาท
KTB มูลค่าการซื้อขาย 1,993.78 ล้านบาท ปิดที่ 18.30 บาท เพิ่มขึ้น 0.20 บาท
DELTA มูลค่าการซื้อขาย 1,958.83 ล้านบาท ปิดที่ 76.50 บาท ราคาไม่เปลี่ยนแปลง
SCC มูลค่าการซื้อขาย 1,608.61 ล้านบาท ปิดที่ 325.00 บาท เพิ่มขึ้น 9.00 บาท